Da is a umganga und had de Gäst, de gladn werdn solltn, mit am bestimmtn Spruch ae(ngladn. Bo da Houzet selm had a de Aufstellung zum Houzetzug organisiat und iwawacht. Nach da Kiach hat a den Ablauf vo da Faea im Wirtshaus greglt, vom richtinga Platz fia a jeds bis zu da Ansag fia d Muse und de Raeanfolg vo de Ehrntanzz und dann bom sogenanntn Schengga, wenn de Gäst da Raeh nach mit ihrane Gschenka antretn hand. Dadabae had da Prograda de Oanzelna aussinga kinna und ob a was taugt hat, des hat ma aa an saene Gstanzln dakennt. Iwahaupt hat a fia a guade Stimmung gsorgt und hat gschaugt, das s koan Vodruss ned gebm hat.